


ANYKŠČIŲ RAJONO SAVIVALDYBĖS 2021–2023 METŲ STRATEGINIO VEIKLOS PLANO 1 PROGRAMOS „DARNI KURORTINĖS PLĖTROS PROGRAMAˮ 
1.2.1.17 PRIEMONĖS „TURIZMO PROJEKTŲ ĮGYVENDINIMAS” APRAŠAS

	I BENDROSIOS NUOSTATOS
	Šiame dokumente aprašoma Anykščių rajono 2019–2025 metų strateginio plėtros plano ir Anykščių rajono savivaldybės 2021–2023 metų strateginio veiklos plano 1 programos „Darni kurortinės plėtros programaˮ 1.2.1.17 priemonė „Turizmo projektų įgyvendinimas” (toliau – Priemonė)

	Priemonės pavadinimas
	„Turizmo projektų įgyvendinimas”

	Priemonės Nr.
	1.2.1.17

	Priemonės įgyvendinimo laikotarpis
	2021–2023 m.

	Asignavimų valdytojas
	Anykščių rajono savivaldybės administracijos direktorius (toliau - Administracijos direktorius)

	Su priemonės įgyvendinimu susiję įstatymai ir kiti teisės aktai
	Lietuvos Respublikos vietos savivaldos įstatymas.
Anykščių rajono 2019–2025 metų strateginis plėtros planas, patvirtintas 2018 m. gruodžio mėn. 20 d. Anykščių rajono savivaldybės tarybos sprendimu Nr. 1-TS-337.
Anykščių rajono savivaldybės 2021–2023 metų strateginis veiklos planas, patvirtintas 2021 m. vasario 18 d. Anykščių rajono savivaldybės tarybos sprendimu Nr. 1-TS-34

	Priemonės vykdytojai
	Viešieji juridiniai asmenys, vykdantys turizmo ir turizmo rinkodaros veiklą Anykščių rajono savivaldybės teritorijoje bei registruoti Lietuvos Respublikos teisės aktų nustatyta tvarka

	Priemonės koordinatorius
	Anykščių rajono savivaldybės  administracijos (toliau – Savivaldybės) Kultūros, turizmo ir komunikacijos skyrius

	II PRIEMONĖS PARENGIMO ARGUMENTAI

	Priemonė parengta siekiant įgyvendinti Anykščių rajono   strateginio 2019–2025 metų plėtros plano 1 prioriteto „Kultūrinio turizmo vystymas ir kurortinė plėtraˮ 1.1 tikslą „Kultūrinio turizmo vystymas rajoneˮ ir 1.3. tikslą „Kurorto statuso siekimas ir rajono įvaizdžio stiprinimasˮ

	III PRIEMONĖS APRAŠYMAS

	Priemonė skirta skatinti kurortinę plėtrą, vystyti turizmo infrastruktūrą, produktus ir paslaugas, gerinti Anykščių, kaip patrauklios turizmo vietovės įvaizdį ir žinomumą Lietuvoje bei užsienyje

	Priemonės  tikslas (-ai)
	1. Formuoti Anykščių rajono kaip patrauklios turizmo vietovės įvaizdį ir didinti žinomumą Lietuvoje bei užsienyje,                    
2. Plėtoti turizmo infrastruktūrą, produktus ir paslaugas

	Tikslo įgyvendinimo aprašymas
	Siekiant formuoti Anykščių, kaip patrauklios turizmo vietovės įvaizdį, geriau išnaudoti turizmo išteklius ir pritraukti daugiau vietos ir užsienio turistų, būtina plėtoti turizmo infrastruktūrą, produktus ir paslaugas ištisus metus bei vykdyti kryptingą, Anykščių kraštui pritaikytą turizmo rinkodarą Lietuvoje ir užsienyje

	Uždavinys Nr. 1
	Plėtoti turizmo infrastruktūrą, kurti bei vystyti naujus unikalius,  inovatyvius turizmo produktus ir paslaugas bei gerinti esamų kokybę Anykščių rajone (prioritetas: kultūrinis, gamtos ir sveikatos turizmas)

	Priemonės uždaviniui Nr. 1 pasiekti
	Iš dalies remti infrastruktūros plėtros projektus ir naujų produktų ir paslaugų atsiradimą Anykščių rajone

	Siekiami rezultatai:
	Nauja ar atnaujinta turizmo infrastruktūra, produktai ir paslaugos, atvykstančiųjų turistų skaičiaus augimas 

	Rezultato vertinimo kriterijai
	Įgyvendinti turizmo infrastruktūros, produktų ir paslaugų plėtros projektai

	Uždavinys Nr. 2
	Vykdyti nuoseklią ir aktyvią kompleksinę rinkodarą Lietuvoje ir atvykstamojo turizmo rinkose

	Priemonės uždaviniui Nr. 2 pasiekti
	Iš dalies remti nuoseklios ir aktyvios kompleksinės rinkodaros priemonių įgyvendinimą Lietuvoje ir atvykstamojo turizmo rinkose

	Siekiami rezultatai:
	Tikslingas ir veiksmingas kompleksinių rinkodaros priemonių įgyvendinimas. 
Anykščių rajono turizmo išteklius ir paslaugų teikėjus pristatančio daugiakalbio turizmo informacijos turinio kūrimas ir vizualinės medžiagos rengimas (diferencijuojant ir prioretizuojant Lietuvos ir užsienio rinkas); rinkodaros ir komunikacijos kanalų tikslingas parinkimas, jų turinio bei priemonių (tikslinėms auditorijoms) kūrimas; efektyvi skaitmeninė rinkodara; paieškos sistemos gerinimas; rinkodarinių kampanijų turistų srauto didinimui inicijavimas ir įgyvendinimas; jungtinių (su Lietuvos ir užsienio partneriais) rinkodarinių projektų įgyvendinimas; dalyvavimas (taip pat ir  nuotoliniu būdu) turizmo skatinimo renginiuose (parodose, kontaktų mugėse, verslo misijose ir pan.) Lietuvoje ir užsienyje; verslo misijų, pažintinių turų ir kitų turizmo skatinimo renginių (taip pat ir virtualių) organizavimas Lietuvos ir užsienio partneriams Anykščių rajone; bendradarbiavimas su turizmo atstovavimo paslaugų teikėjais Lietuvoje ir užsienyje

	IV PRIEMONĖS ĮGYVENDINIMAS

	Priemonė įgyvendinama Administracijos direktoriaus nustatyta tvarka skiriant finansavimą įgyvendinti pareiškėjų pateiktus projektus. Informacija apie metų prioritetus, kasmetinį ar papildomą projektų finansavimą, kvietimas teikti paraiškas, skelbiama Anykščių rajono savivaldybės internetiniame puslapyje www.anyksciai.lt. Paraiškų priėmimo terminas – ne trumpesnis kaip 20 kalendorinių dienų nuo konkurso paskelbimo datos. Konkretus paraiškų pateikimo terminas nurodomas kvietime.  
Konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta ekspertų komisija. Sprendimą dėl finansavimo skyrimo projektų įgyvendinimui priima Administracijos direktorius, atsižvelgdamas į ekspertų komisijos rekomendacijas ir pasiūlymus. Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai

	V PRIEMONĖS VERTINIMAS IR ATSAKOMYBĖ

	Už priemonės įgyvendinimą atsako Kultūros, turizmo ir komunikacijos skyrius. Už lėšų, skirtų įgyvendinti projektus, tinkamą panaudojimą atsako priemonės vykdytojai, kuriems pagal sutartis skiriamos lėšos. Už priemonės lėšų apskaitą atsako Savivaldybės administracijos Finansų ir apskaitos skyrius

	VI. PRIEMONĖS FINANSAVIMO ŠALTINIAI   
	Anykščių rajono savivaldybės biudžeto lėšos, kitų fondų ir programų parama

	VII BAIGIAMOSIOS NUOSTATOS
	Dėl nepakankamo Priemonei įgyvendinti skirto finansavimo gali mažėti pasiekimų rodikliai.
Šis aprašas tvirtinamas ir keičiamas Anykščių rajono savivaldybės tarybos sprendimu

